10 रुपए महंगी बियर की बोतल बेचने पर बदमाश ने मारी गोली, सेल्समैन की हुई मौत- Video  
बदमाश ने मारी गोली
बियर की दुकान पर हुई बहस
10 रुपए महंगी बोतल बेचने पर विवाद बढ़ा
ग्रेटर नोएडा के थाना कासना क्षेत्र के ऐच्छर में स्थित एक बियर की दुकान के सेल्समैन कुलदीप नागर को अज्ञात दो बदमाशों ने गोली मार दी. घटना पर जब पुलिस पहुंची और तहकीकात की तो पता चला कि बियर के रेट को कहासुनी हुई और फिर दुकानदार को बदमाश ने गोली मारी है. घायल सेल्समैन को पास के आइवरी अस्पताल में भर्ती कराया गया. हालांकि अस्पताल पहुंचने के बाद जब डॉक्टर ने देखा तो उसे मृत घोषित कर दिया. 
अज्ञात बदमाशों के खिलाफ पुलिस ने मामला दर्ज कर तलाश में जुट गई है. पुलिस ने जब दुकान के आसपास मौजूद लोगों से पूछताछ की तो पता चला कि दुकानदार रेट से 10 रुपए महंगी बियर की बोतल बेच रहा था और दोनों के बीच बहस हो गई. मामला इस हद तक बढ़ गया कि बदमाश ने सेल्समैन को गोली मारी और फिर फरार हो गया.

ग्रेटर नोएडा के एच्छर में बियर की बोतल 10 रुपये महंगी बेचने पर सेल्समेन की गोली मारकर हत्या,2 आरोपी फरार pic.twitter.com/g9Ml4RiAiy

घटनास्थल पर जब पुलिस पहुंची तो सेल्समैन को तुरंत अस्पताल भेजा गया. हालांकि तब तक काफी देर हो चुकी थी. जहां उसे डॉक्टरों ने मृत घोषित कर दिया. फिलहाल पुलिस ने अज्ञात बदमाशों के खिलाफ मामला दर्ज तलाश में जुट गई है. पुलिस ने शव को अपने कब्जे में लेकर पोस्टमार्डम के लिए भेज दिया है. वही पुलिस की माने तो मृतक बुलंदशहर के गुलावटी का निवासी था. शुरुआती जांच में सामने आया कि सेल्समैन बियर की बोतल रेट से 10 रुपए बढाकर मांग रहा था जिसको लेकर कहा सुनी और गोली मार दी.